Intathelizindaba Zikhalaza kuMugabe Ngokuhlukunyezwa Ngamapholisa
Unobhala jikelele weZimbabwe Union of Journalists, uFoster Dongosi uthi ukuhlukunyezwa kwentathelizindaba kubangelwa yikungasizwisisi isisekelo sombuso ngokusebenza kwentathelizindaba.
HARARE — Inhlanganiso ezimela intathelizindaba, zilobe incwadi kumongameli Robert Mugabe, zikhonona phezu kokwenza kwamapholisa abhaxabula intathelizindaba zisemsebenzini. Intathelizindaba elizweni zithi sezikhathele ngokwenza kwamapholisa, zingasoze zavumela ukuhlekunyezwa kwazo kuqhubeka. Abomanyano wenhlanganiso zenthtelizindaba owe Media Alliance of Zimbabwe, bathi leli linyathelo lakuqala, lamanye amanengi abaqoqa ukuwathatha luze lulungisiswe udaba lokutshaywa kwenthathelizindaba ngamapholisa. Unobhala jikelele wenhlanganiso yentathelizindaba, eye Zimbabwe Union of Journalists, uFoster Dongosi uthi kuyadanisa okwenzakala elizweni. Ethi kusobala ukuba lokhu kubangelwa yikungasizwisisi isisekelo sombuso welizwe ngokusebenza kwentathelizindaba. Lelinyathelo lokuloba incwadi yezikhalazo lithethwe yilezinhlanganiso, ngemva kwezahlakalo ezithize kokuqhubeka kokuhlukunyezwa lokutshaywa kwentathelizindaba lapho ziqhuba umsebenzi wazo okusemthethweni. Ilotshwe komanyano obunjwa zinhlanganiso ezibalisa iZimbabwe Union of Journalists ( ZUJ ), Media Institute of Southern Africa ( MISA Zimbabwe ), Media Monitoring Project Zimbabwe ( MMPZ ), Zimbabwe National Editors Forum ( ZINEF ), Gender and Media Connect ( GMC ), Africa Community Publishing Development Trust ( ACPDT ),Zimbabwe Association of Community Radio Stations ( ZACRAS, Media Centre kanye leye Humanitarian Information Facilitation Centre ( HIFIC ). Inikezwe uskomitshi wamapholisa uCommissioner General Augustine Chihuri, umgcinisihlalo wenhlanganiso ye Zimbabwe Human Rights Commission, umnumzana Elasto Mugwadi, umphathintambo wezowethulwa kwezindaba, uDr Chris Mushowe kanye lonobhala wogatsha lwakhe, umnumzana George Charamba. Lokhu kwenza kwamapholisa kusolwe njalo langamabandla ezombusazwe,a phikisayo okubalisa ele Zimbabwe People First, elikhokhelwa ngunkosikazi Joice Mujuru. AbePeople First bathi kulihlazo lokho okuthe kwenzakala kunsukwana ezisanda kwedlula, lapho intathelizindaba zibhaxabulwe ngenduku ngamapholisa ohlangothi lwe riot, ekutshengiseleni kwabantu besala ukwamukela imali yohlobo lwama Bond Notes, ekhangelelwe ukulethwa nguhulumende kanye labalama degree bekhala ngokuswela imisebenzi, sebengolova.